ch'orti'
Store norske leksikon,Historie,Verdens historie og samtidshistorie,Nord- og Mellom-Amerika,Folkegrupper i Nord- og Mellom-Amerika,Folkegrupper i Mellom-Amerika
Ch'orti' er et mayaindiansk folk med tilhold på begge sider av grensen mellom Guatemala og Honduras. Folketallet var cirka 120 000 i 2018.
Språket ch'orti' tilhører, sammen med språkene ch'ol og chontal, ch'ol-grenen av maya-språkfamilien. Det ble tidligere snakket over store områder i det østlige Guatemala og i Honduras, men er i større grad enn mange andre mayaspråk blitt fortrengt av spansk.Ch'orti'-kulturen har i dag sitt kjerneområde rundt småbyene Jocotán og Camotán i Chiquimula, Guatemala. De fleste ch'orti' er småbønder som lever av sitt subsistensjordbruk. Området er blant de fattigste i Guatemala og har vært hyppig hjemsøkt av hungersnød. Les mer i Store norske leksikon Guatemalas befolkning Honduras' befolkning amerikanske urfolk